La Corporació Municipal homenatja l'Associació Cultural Penyes Festes Patronals de Sagunt
09 d’abril 2025

![](/media/onopk1vg/img_0884.jpg?width=850&height=566.6666666666667)

La Corporació Municipal de l'Ajuntament de Sagunt ha rebut l'Associació Cultural Penyes Festes Patronals de Sagunt esta vesprada en el saló de plens del Consistori. Este homenatge s'ha celebrat després del [reconeixement de les Festes Patronals de Sagunt com a Festa d'Interés Turístic Autonòmic](https://aytosagunto.es/es/actualidad/las-fiestas-patronales-de-sagunto-ya-son-fiesta-de-interes-turistico-autonomico/) per part de la Conselleria d'Innovació, Indústria, Comerç i Turisme de la Generalitat Valenciana.

Entre les raons que justifiquen este reconeixement a les Festes Patronals de Sagunt destaca la repercussió socioeconòmica de la festa a la ciutat, així com la seua transcendència com a atractiu turístic. Un altre dels motius pels quals se li ha atorgat este títol honorífic són els valors propis que representa en el conjunt de la Comunitat Valenciana. Finalment, cal subratllar que esta celebració és un potent catalitzador de la participació ciutadana, on tothom té cabuda sense importar edat, capacitats físiques o condicions socials.

L'alcalde de Sagunt, Darío Moreno, ha manifestat que este reconeixement també és una responsabilitat: "En cada nova celebració anual hem de fixar un estàndard d'autoexigència de la festa que estem oferint al món". El primer edil també ha subratllat la importància del caràcter "radicalment democràtic" de les Festes Patronals de Sagunt.

El president de l'Assoaciació Cultural Penyes Festes Patronals de Sagunt, Ricardo Meliá, ha afirmat que la declaració d'estes festes com a Festes d'Interés Turístic de la Comunitat Valenciana no és només un títol: "És un reconeixement a l'ànima d'un poble i al batec col·lectiu de generacions que han fet de les nostres tradicions una forma de vida". Ricardo Meliá ha anunciat que faran un "canvi radical" en l'associació en el qual la ciutadania sempre podrà aportar idees.

![](/media/wozndzmy/img_0842.jpg?width=850&height=566.6666666666667)

El portaveu del grup municipal PSPV-PSOE, Javier Raro, ha donat l'enhorabona al president de l'associació i ha reconegut el treball fet per a aconseguir este distintiu. D'igual mode, el portaveu del grup municipal PP, Ximo Catalán, ha reconegut la faena de totes les comissions que treballen “per i per al poble”, així com la unitat de la Corporació Municipal per a col·laborar a aconseguir esta fita. Per la seua banda, el portaveu del grup municipal VOX, Alejandro Vila, també ha valorat el treball de l'associació i ha afegit que cada any posen “el llistó més alt”. Finalment, la portaveu del grup municipal Compromís per Sagunt, Maria Josep Picó, ha donat les gràcies a tot l'equip humà que forma part de l'associació i s'ha mostrat “orgullosa de les nostres arrels i tradicions”.

La proposta perquè les Festes Patronals de Sagunt foren nomenades Festa d'Interés Turístic Autonòmic va sorgir de la mateixa Associació Cultural Penyes Festes Patronals de Sagunt i va ser aprovada [en el ple ordinari del 5 de desembre de 2024](https://aytosagunto.es/es/actualidad/sagunto-solicitara-declarar-las-fiestas-patronales-de-sagunto-y-puerto-de-sagunto-como-fiestas-de-interes-turistico-de-la-comunidad-valenciana/).

*   [](http://www.facebook.com/sharer.php?u=https://aytosagunto.es/va/actualitat/2025-04-09-la-corporacio-municipal-homenatja-l-associacio-cultural-penyes-festes-patronals-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/2025-04-09-la-corporacio-municipal-homenatja-l-associacio-cultural-penyes-festes-patronals-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-04-09-la-corporacio-municipal-homenatja-l-associacio-cultural-penyes-festes-patronals-de-sagunt/ "Linked In")
*   [](mailto:?body=https://aytosagunto.es/va/actualitat/2025-04-09-la-corporacio-municipal-homenatja-l-associacio-cultural-penyes-festes-patronals-de-sagunt/)